
ŠAKIŲ RAJONO SAVIVALDYBĖS  TARYBA

SPRENDIMAS 

DĖL PROJEKTO „KUDIRKOS NAUMIESČIO ŠVENTO KRYŽIAUS ATRADIMO BAŽNYČIOS REMONTAS“

2010 m. liepos 29 d. Nr. T-235
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 41 p., ir 18 str. 1 d.,                    n u s p r e n d ž i a: 


1. Pritarti projekto „Kudirkos Naumiesčio Švento Kryžiaus Atradimo bažnyčios remontas” rengimui ir įgyvendinimui kartu su projekto partneriu – Kudirkos Naumiesčio Švento Kryžiaus Atradimo parapija.

2. Rengti ir teikti projektinį pasiūlymą bei paraišką Lietuvos kaimo plėtros 2007-2013 m. programos priemonės „Kaimo atnaujinimas ir plėtra“ (planavimo būdu) finansavimui.


3. Patvirtinti:

3.1. reikiamą iki 20 proc. projekto vertės bendrafinansavimą, suformuojamą iš projekto partnerio atitinkamos vertės įnašo natūra (nekilnojamuoju turtu);


3.2. kad projektas nenumatytas įgyvendinti pagal Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Lietuvos Respublikos aplinkos ministerijos įgyvendinamą Sanglaudos skatinimo veiksmų programos priemonę „Vandens tiekimo ir nuotekų tvarkymo sistemų renovavimas ir plėtra“, Lietuvos Respublikos susisiekimo ministerijos įgyvendinamą Ekonomikos augimo veiksmų programos priemonę „Savivaldos transporto infrastruktūros modernizavimas ir plėtra“, Lietuvos Respublikos ūkio ministerijos įgyvendinamas Sanglaudos skatinimo veiksmų programos priemones „Viešųjų nekilnojamųjų kultūros paveldo objektų kompleksiškas pritaikymas turizmo reikmėms“, „Viešosios paskirties pastatų renovavimas nacionaliniu lygiu“, „Viešosios paskirties pastatų renovavimas regioniniu lygiu“ ir „Viešosios paskirties renovavimo projektai, atitinkantys Lietuvos 2004–2006 metų Bendrojo programavimo dokumento 1.2 priemonės „Energijos tiekimo stabilumo, prieinamumo ir didesnio energetikos efektyvumo užtikrinimas“ naudos ir kokybės vertinimo kriterijus, Programos priemonę „Vietos plėtros strategijų įgyvendinimas“ ar pagal kitas EB fondų, Programos ar nacionalinių programų lėšomis įgyvendinamas programas, siekiant išvengti dvigubo finansavimo rizikos.

3.3. kad projektas bus įtrauktas į Marijampolės Regiono plėtros 2006-2013 metų strateginį planą iki projekto įgyvendinimo pabaigos. (Projektas įtrauktas į rajono savivaldybės 2004-2010 metų patikslinto plėtros strateginio plano įgyvendinimo priemones).


4. Įpareigoti rajono savivaldybės administracijos direktorių Juozą Puodžiukaitį pasirašyti visus su projektu susijusius dokumentus.



5. Skirti rajono savivaldybės administracijos Regioninės plėtros skyriaus projektų koordinatorės padėjėją Janiną Povilaitytę atsakinga už projekto „Kudirkos Naumiesčio Švento Kryžiaus Atradimo bažnyčios remontas”  projektinio pasiūlymo ir projekto   paraiškos parengimą bei projekto įgyvendinimą. Skirti projekto finansininke rajono savivaldybės administracijos Centralizuotos buhalterijos skyriaus vedėją Vitaliją Tumienę.

6. Pripažinti netekusiu galios rajono savivaldybės tarybos 2009 m. balandžio 30 d. sprendimą Nr. T-186 „Dėl projekto „Kudirkos Naumiesčio Švento Kryžiaus Atradimo bažnyčios remontas““. 

